**HOTĂRÂREA Nr.48**

**din 22 decembrie 2021**

***privind stabilirea perioadei în care se efectuează activitatea de inventariere a bunurilor care aparțin domeniului public și privat al*** ***comunei Băla***

Consiliul local al ***comunei Băla***, întrunit în şedinţă ordinară din data de 22 decembrie 2022,

Văzând: Proiectul de hotărâre iniţiat de Primarul comunei Băla privind stabilirea perioadei în care se efectuează activitatea de inventariere a bunurilor care aparțin domeniului public și privat al Comunei Băla, judeţul Mureş,

Referatul de specialitate nr. 2897 din 23 noiembrie 2021 întocmit de secretarul general al comunei Băla precum şi avizul comisiilor de specialitate,

Ţinând cont de prevederile:

Prevederile art. 3 din Normele tehnice din 2020 pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin H.G. nr. 392/2020

Prevederile art. 41, art. 44 al Legii finantelor publice locale nr. 273/2006, modificată și completată;

Prevederile art. 129 alin.(2), lit.”c”, art. 289 şi art. 357 din OUG nr. 57/2019 privind Codul administrativ, cu modificările și completările ulterioare;

În temeiul art. 196, alin. (1), lit. ”a” şi ale art.139  alin. (1),  coroborat cu alin.(3) lit. „g” din Ordonanța de Urgență nr. 57/2019,  privind Codul  administrativ, cu modificările și completările ulterioare;

**HOTĂRĂŞTE**

**Art. 1**. Începând cu anul 2022, inventarierea anuală a bunurilor care alcătuiesc domeniul public și privat al Comunei Băla va avea loc în cursul lunii decembrie, odată cu inventarierea prevăzută de art. 7 alin. (1) din Legea contabilităţii, nr. 82/1991, republicată, cu modificările şi completările ulterioare.

**Art. 2.** Comisia specială pentru întocmirea şi actualizarea inventarului bunurilor care alcătuiesc domeniul public şi privat al Comunei Băla, constituită prin dispoziţia Primarului Comunei Băla nr. 4/18.01.2021, în conformitate cu prevederile art. 289 alin. (2)-(4) şi art. 357 alin. (1)-(3) din O.U.G. nr. 57/2019 privind codul administrativ, cu modificările şi completările ulterioare, are obligaţia de a actualiza, în condiţiile legii, inventarul bunurilor care alcătuiesc domeniul public şi domeniul privat al unităţii administrativ-teritoriale, în termen de cel mult 90 de zile de la modificarea regimului juridic al bunurilor respective.

**Art. 3.** Se stabilește data de 31 ianuarie a fiecărui an (începând cu anul 2023) ca dată limită pentru publicarea pe pagina de internet a instituției a rezultatului activității de inventariere anuală a bunurilor care aparțin domeniului public și privat al Comuna Băla.

**Art. 4.** Inventarierea anuală a bunurilor care alcătuiesc domeniul public și privat al Comunei Băla pentru anul 2021, va avea loc în perioada 01.01.2022 – 28.02.2022, iar publicarea pe pagina de internet a instituției a rezultatului activității de inventariere se va face până la data de 31.03.2022.

**Art. 5**. În conformitate cu prevederile art. 200 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Președinte de ședință Contrasemnează**

**Secretar General al comunei**

**Daniel LAZAR Florin-Grigore Cioloca**

Red./Înt.5 ex.CFG.